Η **Ολεξάντρα Μικολάιβνα Κονόνοβα** (ουκρανικά: Олександра Миколаївна Кононова‎, γεννημένη στις 27 Φεβρουαρίου 1991) είναι Ουκρανή παραολυμπιακή σκιέρ. Κέρδισε τρία μετάλλια στους Παραολυμπιακούς Αγώνες του 2010 και έγινε η ουκρανική αθλητική προσωπικότητα της χρονιάς το 2010.

Προσωπική ζωή
-------------

Η Κονόνοβα γεννήθηκε στο Μπρόβαρι το 1991. Είχε μια πάθηση όταν ήταν μικρό παιδί, που είχε ως αποτέλεσμα το δεξί της χέρι να μην αναπτυχθεί τόσο καλά όσο το άλλο της χέρι.  Η Κονόνοβα ήταν ορφανή  και την μεγάλωσε η γιαγιά της. Όταν ήταν δέκα ετών συνάντησε μερικούς νέους, που χρησιμοποιούσαν πατίνια. Η Κονόνοβα προερχόταν από φτωχό υπόβαθρο, δεχόταν bullying λόγω της αναπηρίας της και θυμόταν ότι ήταν δυστυχισμένη. Ανακάλυψε ότι οι άνθρωποι, που είχε γνωρίσει στο πάρκο δεν ήταν πατινέρ αλλά μια ομάδα που εκπαιδεύονταν χρησιμοποιώντας πατίνια για σκι αντοχής. Αποφάσισε να ασχοληθεί με το άθλημα.

Καριέρα
-------

Εκπαιδευόμενη με πατίνια κατά τη διάρκεια της άνοιξης και του καλοκαιριού, διαπίστωσε ότι η αναπηρία της δεν επηρέασε την ικανότητά της να πετύχει στο σκι και πέτυχε εθνικές θέσεις μέχρι τα δεκαοκτώ της. Ο πρώτος της εκπαιδευτής ήταν ο Ανατόλι Ζαντβινέγεφ. 

Όταν η Κονόνοβα ήταν δεκαεννέα ετών, επιλέχθηκε να ταξιδέψει από το σπίτι της στην περιφέρεια Κιέβου, για να εκπροσωπήσει τη χώρα της στους παραολυμπιακούς στον Καναδά. Ήταν μέλος μιας ουκρανικής ομάδας, που ήταν τέταρτη στους τελευταίους παραολυμπιακούς και ήλπιζε να βελτιώσει τη θέση της. Η Κονόνοβα κέρδισε ένα χρυσό μετάλλιο για την Ουκρανία στο όρθιο δίαθλο στους Παραολυμπιακούς αγώνες στο Βανκούβερ το 2010. Αγωνίστηκε στους αγώνες ως η σημερινή παγκόσμια πρωταθλήτρια. Η Κονόνοβα κέρδισε το καλύτερο ντεμπούτο στους αγώνες  προσθέτοντας στα δεκαεννέα μετάλλια που πήρε η Ουκρανία στο Βανκούβερ. 

Κέρδισε τρία χρυσά μετάλλια και ένα ασημένιο μετάλλιο στους Παραολυμπιακούς Αγώνες του 2010 και έγινε η ουκρανική αθλητική προσωπικότητα της χρονιάς το 2010. Κέρδισε σημαντικό χρηματικό έπαθλο από την ουκρανική κυβέρνηση και θεωρείται ότι βοήθησε στην αλλαγή της στάσης του Ουκρανού απέναντι στην αναπηρία γενικά.

Η Κονόνοβα συμμετείχε στο Παγκόσμιο Κύπελλο Σκανδιναβικού Δίαθλου IPC στο Βουοκάτι της Φινλανδίας το 2014.  Την τελευταία μέρα του Παγκοσμίου Κυπέλλου ήταν η μόνη μη Ρωσίδα, που διεκδίκησε χρυσό μετάλλιο.  Ήταν στην ουκρανική ομάδα δίαθλου στους Χειμερινούς Παραολυμπιακούς Αγώνες του Σότσι 2014.

Κατέκτησε το χρυσό μετάλλιο στο γυναικείο αγώνα όρθιου διάθλου έξι χιλιομέτρων στο Παγκόσμιο Πρωτάθλημα Χειμερινών Αγών Ατόμων με Αναπηρία 2021, που πραγματοποιήθηκε στο Λίλεχαμερ της Νορβηγίας.   Κέρδισε επίσης το χάλκινο μετάλλιο στο αγώνισμα των 10 χιλιομέτρων όρθιου διάθλου γυναικών.

Παραπομπές
----------

1. ↑  www.paralympic.org/oleksandra-kononova.
2. 1 2 3 4  «2010 the year in review Ukrainian sports personality of the year: Paralympics sensation Oleksandra Kononova». *Business Ukraine Online*. December 2010. Αρχειοθετήθηκε από το πρωτότυπο στις 2014-02-22.. Ανακτήθηκε στις 14 February 2014.
3. 1 2 3  The Faces of Ukraine, Ukrainian week, December 2010, retrieved 14 February 2014
4. ↑  Best Games Debut, Paralympics.org, retrieved 14 February 2014
5. ↑  Short Distance Night Biathlon Opens IPC World Cup at Oberried, Luc Percial, January 2013, retrieved 14 February 2014
6. ↑  Competition concludes in Vuokatti with yet more success for Russian skiers, 12 January 2014, Gary Anderson, retrieved 14 February 2014
7. ↑  Houston, Michael (15 January 2022). «Russians take biathlon golds at World Para Snow Sports Championships». *InsideTheGames.biz*.. Ανακτήθηκε στις 15 January 2022.
8. ↑  «Clean podium sweeps for RPC and Ukraine on Para biathlon's opening day». *Paralympic.org*. 15 January 2022.. Ανακτήθηκε στις 15 January 2022.
9. ↑  «Belarus’ Yury Holub reigns supreme for second gold medal despite icy slip». *Paralympic.org*. 16 January 2022.. Ανακτήθηκε στις 16 January 2022.
10. ↑  Houston, Michael (16 January 2022). «Russian trio win again in biathlon at the World Para Snow Sports Championships». *InsideTheGames.biz*.. Ανακτήθηκε στις 16 January 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Oleksandra Kononova στο Wikimedia Commons

  


|  |  |
| --- | --- |
| 

|  |
| --- |
| * Πύλη:Ουκρανία
* Πύλη:Βιογραφίες
 |

 |